చే గెవారా
చే గువేరా (Che Guevara) (జూన్ 14, 1928 - అక్టోబర్ 9, 1967) అసలు పేరు ఎర్నెస్టో గెవారా. ఇతడు దక్షిణ అమెరికా ఖండపు విప్లవకారుడు మరియు రాజకీయ నాయకుడు.ఇతడు పెట్టుబడిదారీ వ్యవస్థతో పాటు సామ్యవాదం లోని సాంప్రదాయ వాదాన్ని కూడా వ్యతిరేకించాడు.ఫీడెల్ కాస్ట్రో నాయకత్వంలోని క్యూబా ప్రభుత్వంలో కాస్ట్రో తరువాత అంతటి శక్తివంతుడైన నాయకుడుగా చలామణీ అయ్యాడు. ఇతడు 1961 నుండి 1965 వరకు పరిశ్రమల మంత్రిగా పనిచేసి క్యూబా ప్రభుత్వ ఆర్థిక ప్రణాళికలను చాలావరకు నిర్దేశించాడు.
కొండా మాధవరెడ్డి
కొండా మాధవరెడ్డి 1923, అక్టోబరు 21న, కొండా వెంకటరంగారెడ్డి మరియు తుంగభద్రమ్మ దంపతులకు నల్గొండ జిల్లా, ఆలేరు మండలంలోని షారాజీపేటలో జన్మించాడు. ఈయన ప్రముఖ స్వాతంత్ర్య సమరయోధుల కుటుంబంలో జన్మించాడు. ఈయన తండ్రి భారత జాతీయ కాంగ్రేసు నాయకుడు, ఆంధ్రప్రదేశ్ రాష్ట్రానికి రెవిన్యూ మంత్రిగాను, 1957 నుండి 1962 వరకు ఉపముఖ్యమంత్రిగానూ పనిచేశాడు.ఈయన జయలతాదేవిని వివాహంచేసుకున్నాడు. ఈ దంపతులకు ముగ్గురు కుమార్తెలు (మీరారెడ్డి, గౌతమిరెడ్డి, శైలజాసింగ్), ఒక కుమారుడు (కొండా విశ్వేశ్వర్ రెడ్డి). మీరారెడ్డి ఉస్మానియా విశ్వవిద్యాలయపు పూర్వవిద్యార్థి ఆమె సోదరి గౌతమీ రెడ్డి ఏ.వి.కళాశాలలోని రసాయన శాస్త్ర విభాగంలో ఆచార్యిణి. కొండా విశ్వేశ్వర్ రెడ్డి తెలంగాణ రాష్ట్రంలోని చేవెళ్ళ లోక్‌సభ నియోజకవర్గానికి పార్లమెంటులో ప్రాతినిధ్యం వహిస్తున్నాడు.